มันนี่ทูเดย์
ธกส.ออกสลากออมทรัพย์ 3.5 หมื่นล.
15 มี.ค. 2556

ธกส.ออกสลากออมทรัพย์ 3.5 หมื่นล.
นายสมศักดิ์ กังธีระวัฒน์ ผู้ช่วยผู้จัดการ ธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ในวันที่ 20 มี.ค.นี้ ธ.ก.ส.จะออกสลากออมทรัพย์ชุดข้าวทิพย์ 3.5 หมื่นล้านบาท จ่ายดอกเบี้ย 1% คือถ้าซื้อสลาก 500 บาทต่อ 1 ฉบับ ถือครองครบ 3 ปี ได้ดอกเบี้ย 15 บาท และมีโอกาสลุ้นรางวัลที่ 1 มูลค่า 20 ล้านบาท และรางวัลพิเศษทุกเดือน 
เคทีซีออกแคมเปญเคลียร์หนี้ซีซัน 2
น.ส.สุดาพร จันทร์วัฒนากุล รองประธานเจ้าหน้าที่บริหาร สายงานธุรกิจสินเชื่อบุคคล บริษัท บัตรกรุงไทย (เคทีซี) กล่าวว่า ได้จัดทำแคมเปญ “ถึงเวลาหมดหนี้ เคทีซีเคลียร์ให้เกลี้ยง” ซีซัน 2 จะเปิดให้สมาชิก “เคทีซีแคช รีโวล์ฟ” ได้รับโอกาสเคลียร์หนี้มากขึ้น รวม 3 รอบ 143 รางวัล โดย รางวัลที่ 1 เคลียร์เกลี้ยง มีหนี้เท่าไหร่ เคทีซีเคลียร์เป็นศูนย์ ฯลฯ
แห่โหลดแฟนเพจอลิอันซ์ทะลัก 1.4 ล้าน
น.ส.พัชรา ทวีชัยวัฒนะ รองกรรมการผู้จัดการใหญ่ ฝ่ายบริหารการตลาดและสื่อสารองค์กร บริษัท อลิอันซ์ อยุธยา ประกันชีวิตเปิดเผยว่า เมื่อวันที่ 12 มี.ค.ที่ผ่านมา บริษัทได้เปิดโครงการสมัครสมาชิกแฟนเพจ AZAYfan ด้วยการให้โหลด LINE Sticker ฟรี ถึงวันที่ 14มี.ค.เวลา 13.00 น. มียอดสมาชิกและโหลดสติกเกอร์ 1.48 ล้านราย คาดว่าในเดือน พ.ค.จะมียอด 3 ล้านคน โดยในปีนี้บริษัทมีงบประชาสัมพันธ์ 100 ล้านบาท